Qozi Sayyid Bahodirxon ibn Sayyid Ibrohimxo‘ja. Qozi Sayyid Bahodirxon ibn Sayyid Ibrohimxoʻja (; 1860 — 1916) — Oʻzbek qozisi, sayyid, shariat qozisi, faqih, Miri Arab madrasasida mudarris, Samarqand viloyati (Rossiya imperiyasi) Ishtixon tumani oxirgi qozisi. Biografiyasi. Qozi Sayyid Bahodirxon ibn Sayyid Ibrohimxoʻja 1860-yilda Ishtixon tumanining Safoxoʻja qishlogʻida tugʻilgan boʻlib, XVIII asr oʻrtalarida bu qishloq Sayyidatoyi eshon avlodlarining tarixiy makoni boʻlgan, uning ajdodlari Sayyid Qaroxoʻja al-Buxoriy, ukasi Sayyid Abdurahmonxoʻja al-Buxoriy va kuyovi Muhammad Safoxoʻja mudarris mazkur qishloqqa asos solgan"". Bahodirovlar avlodi — sayyidatoyi xoʻjalarning qadimiy avlodlaridan biri boʻlib, shajara daftarida Muhammad paygʻambardan Sayyid Bahodirxonning ajdodlarining 38 avlodi maʼlum. U otasi tomondan mashxur avliyo Hazrati Sayyid Ato Ahmad Solih (Ota) alayhirrahma ibn Sayyid Amir Hasan mulaqqab ar-Rizo ibn Sayyid Burhoniddin Abu Nasr Sulaymon al-Qodiriyning avlodi hisoblanadi (uning Sayyid Shamsiddin Umar al-Buxoriy ismli ukasi bor edi, u Sayyid Ahmad Ota Buloqiy al-Xilvatiy avlodidan boʻlgan Sayyid Ajal Shamsuddinning bobosi hisoblanadi), u esa oʻn birinchi Sayyid Imom Hasan al-Askariy (ba'zi manbalarda Sayyid imom Muhammad al-Askariy al-Akbar) ning ikkinchi oʻgʻli Sulton Saodat Amir Sayyid Ali Akbarning bevosita avlodi bo'lgan.Boshqa nasl-nasab manbalariga koʻra, — Sayyid Imom Muhammad al-Askariy al-Baajning ikkinchi oʻgʻli boʻlib, u Hasan Askariyning akasi hisoblanadi. Qozi Bahodirxon avlodlarida saqlanayotgan „Nasabnomai sharif“ qoʻlyozmasida oilaning shajarasi haqidagi maʼlumotlar saqlanib qolgan. Sayyid Ali Akbarning mashhur avlodlaridan biri buyuk din arbobi, soʻfiy domla Bahouddin Naqshband nomi bilan ham mashhur boʻlib, „Xoʻjai buzurg“, „Shohi Naqshband“ va Eshon Imlo — buxorolik „oxirgi davr avliyosi“ boʻlib, uni buxoroliklar shunday atashadi, chunki undan keyin boshqa avliyolar boʻlmagan, deb hisoblashadi. O'rta Osiyo musulmonlari uni oxirgi avliyo zot deb eʼzozlab kelishgan. Otasi Sayyid Ibrohimxoʻja hunarmand, islom ilmidan xabardor, shariat mullosi boʻlgan, u oʻgʻli Sayyid Bahodirxonga bolaligidan Islom dinini oʻrgatgan. Sayyid Bahodirxonning bobosi va otasi islom dini va tasavvuf ilmi bo'yicha hamda sayyidlar tarixi boʻyicha keng bilimga ega boʻlishgan, kechalari uylarida olimlar to'planishib „Sahih al-Buxoriy" va "Sunani Termiziy“dan turli hadislarni o'rganishgan. Kichkina Bahodirxon bularning barchasini hayajon bilan tinglar, bolaligidanoq bu ilmlarni oʻziga singdirardi. 12 yoshida Sayyid Bahodirxon Qur’oni Karimni yoddan bilgan. Boshlangʻich taʼlimni ota-bobolarining qishloq madrasasida oladi, madrasadagi barcha kitoblarni oʻqib yod oladi, ota-bobolaridan qolgan uydagi arab, fors va turkiy tillarda yozilgan kitoblarini oʻrganib yod oladi. Buxorodagi Oʻrta Osiyoning mashhur madrasasi - Mir Arab madrasasida oʻqishni davom ettirdi. Madrasada Sayyid Bahodirxon arab va fors tillarini mukammal egallaydi, islom, tarix, falsafa va fiqhni oʻrgandi, Arastu, Suqrot asarlari bilan tanishadi, Naqshbandiy, Yassaviy, Qubro, Ibn Sino kabi donishmandlar ijodini oʻrgandi, Navoiy, Sheroziy va boshqa koʻplab buyuk shoir va faylasuflar sheʼriyatini oʻzlashtiradi. U oʻsha paytda mashhur boʻlgan Miri Arab madrasasini tugatib, mazkur madrasada muallim-mudarris boʻlib ishlay boshlagan. Mukammal taʼlim, chuqur bilim Sayyid Bahodirxonga 1895-yilda Ishtixon viloyati qozilik lavozimini egallash imkonini berdi. Mir Arab madrasasi, so'ng Samarqand madrasalarida va Ishtixon tuman madrasalarida ham mudarrislik qilgan. XIX asr oxiriga kelib hanafiya mazhabi ulamosi Qozi Bahodirxon eshon Samarqand viloyatidagi nufuzli faqihlardan biriga aylangan. Islom dini, shariat, fiqh va tasavvufda naqshbandiya taʼlimotini targʻib qildi. 1911-yilda oʻz mablag'iga Ishtixon markazida (hozirgi shahar bozorining sharqiy tomonida) katta xonaqoh qurdirgan. Xonaqohda namoz oʻqish, yig'inlar va zikrlar kabi amallar uchun foydalaniladigan masjid, zikrxonalar va kutubxona kabilar boʻlgan. Zikrxonalar atrofida kichik hujralar joylashgan. Ayni paytda xonaqoh oʻrnida „Ishtixon dehqon bozori“ markaziy shahar bozori joylashgan. Qozi Sayyid Bahodirxon Ishtixoniy to 1916-yil vafotigacha Ishtixonda qozilik qilgan. Umrining soʻnggi yillarida oʻzi tugʻilib oʻsgan Ishtixon tumanidagi Safoxoʻja qishlogʻida yashab, Safoxoʻja qabristoniga dafn etilgan.. Oila daraxti (nasabnomasi). „Nasabnoma“ning qadimiy qoʻlyozmalariga muvofiq, Hazrati Muhammad paygʻambardan boshlab, ota tomondan Qozi Sayyid Bahodirxon ibn Sayyid Ibrohimxoʻjaning nasab shajarasi quyidagicha: